**„KALTANĖNŲ DVARO SODYBOS FRAGMENTŲ KOMPLEKSO (SVIRNO) KAPITALINIS REMONTAS, PRITAIKANT KULTŪRINĖMS, EDUKACINĖMS REIKMĖMS“**

Projekto Nr. ŠVEN-LEADER-6A-D-8-4-2019

|  |  |
| --- | --- |
| **Projekto vykdytojo pavadinimas** | UAB „Kaltanėnų svirnas“ |
| **VPS prioritetas** | „Vietos gyventojų gyvenimo kokybės gerinimas, skatinant ekonominę plėtrą, verslo ir darbo vietų kūrimą“ |
| **VPS priemonė / veiklos sritis** | „Ūkio ir verslo plėtra“ (LEADER-19.2-6) / „Parama ne žemės ūkio verslui kaimo vietovėse plėtoti“ (LEADER-19.2-6.4) |
| **Vietos projekto įgyvendinimo laikotarpis** | Nuo 2020 m. sausio 21 d. iki 2021 m. lapkričio 30 d. |
| **Bendra vietos projekto vertė, Eur** | 121 726,00 Eur su PVM |
| **Paramos suma, Eur** | 49 817,00 Eur be PVM iš Europos žemės ūkio fondo kaimo plėtrai ir Lietuvos valstybės biudžeto lėšų |
| **Paramos lyginamoji dalis, proc.** | 70 proc. |
| **Vietos projekto įgyvendinimo vieta** | Geležinkelio g. 1, Kaltanėnų mst., Kaltanėnų sen., Švenčionių r. sav. |

**Projekto tikslas** – aktualizuoti kultūros paveldo objektą – Kaltanėnų dvaro svirną ir objektą pritaikyti muziejaus paslaugoms teikti bei kitoms kultūrinėms, edukacinėms veikloms.

**Projekto uždaviniai:**

1. Atlikti Kaltanėnų svirno kapitalinį remontą, objektą pritaikant muziejaus veiklai.

2. Kaltanėnų svirne įrengti Lietuvos gamtos istorijos muziejų.

3. Sukurti du naujus etatus.

**Pasiektas rezultatas:** atlikti Kaltanėnų svirne (pastato bendras plotas – 301,97 kv. m., tūris – 1537 kub. m., aukštų skaičius – 2) kapitalinio remonto darbai: vidaus vandentiekio (vandentiekio ir šildymo vamzdynų, tūrinių šildytuvų, vandens maišytuvų montavimas), vidaus nuotekų šalinimo sistemos (nuotekų vamzdynų, praustuvų su maišytuvais, unitazų, bidė, pisuarų, dušo kabinų (montavimas), vidaus elektros tinklų (instaliacinių gaminių, paskirstymo skydelių montavimas, elektrinių automobilių greito įkrovimo stotelė, apšvietimo įrengimas), gaisrinės saugos (priešgaisrinės ir apsauginės signalizacijos, laidų, kabelių, antenos montavimas), lauko abonementinių elektros tinklų (įvadinė spinta, kabeliai, automatiniai jungikliai, šviestuvai, lauko šviestuvai parkų apšvietimui, žaibosaugos sistemos įrengimas), lauko vandentiekio tinklų sistemos (žemės darbai, vamzdžių klojimas), lauko nuotėkų šalinimo tinklų sistemos (žemės darbai, vamzdynų montavimas, nuotakyno šulinių įrengimas, valymo įrenginio montavimas), šildymo sistemos įrengimas (elektrinių radiatorių, elektriniai rankšluosčių džiovintuvų, įleidžiamų grindinių konvektorių montavimas), vėdinimo (mechaninio veikimo bei natūralios traukos) sistemos įrengimas (ventiliatorių, triukšmo slopintuvų, vožtuvų, difuzorių, oro šalinimo stogelių, ortakių montavimas).

Bus sukurti du nauji etatai: muziejaus vadovo ir muziejaus administratoriaus iki 2021-07-01 d. Projekto vykdytojas vykdys muziejų veiklą. Kaltanėnų svirne bus įrengtas Lietuvos gamtos istorijos muziejus. Šiuolaikinių vaizdo ir garso technologų pagalba Lietuvos gamtos muziejus pasakos šalies gamtos istoriją nuo pat ledynmečio, ežerų, upių ir kitų gamtos objektų susiformavimo iki šių dienų. Lietuvos gamtos muziejus veiks ištisus metus, jame bus įrengta virtuali Lietuvos gamtos istorijos ekspozicija. Muziejaus ekspozicija bus puiki galimybė suaugusiems ir vaikams pažinti krašto gamtos istoriją, pamatyti populiarias bei nykstančias augalų ir gyvūnų rūšis. Muziejuje bus rodomas iki pusvalandžio kompiuterinės grafikos projekcijų seansas, kurio scenarijus bus rengiamas su Lietuvos istorikais bei gamtos mokslų specialistais.